Скупштина општине Врњачка Бања на \_\_ редовној седници одржаној дана \_\_\_\_\_\_2019.године, на основу Закона о заштитнику грађана („Сл.гласник РС“, бр. 79/05 и 54/07), чл.97. Закона о локалној самоуправи (''Сл.гласник РС'', бр.129/07, 83/2014-др.закон, 101/2016-др.закон и 47/2018), и чл.40.став 1. тачка 8. и чл.124. Статута општине Врњачка Бања (''Сл.лист општине Врњачка Бања'', бр. 12/19) донела је

ОДЛУКУ

О ИЗМЕНАМА И ДОПУНАМА ОДЛУКЕ О ЗАШТИТНИКУ ГРАЂАНА ОПШТИНЕ ВРЊАЧКА БАЊА

Члан 1.

У Одлуци о заштитнику грађана општине Врњачка Бања (''Сл.лист општине Врњачка Бања'', бр.22/16), у наслову одлуке, текст: ''заштитнику грађана'', се мења у текст: ''локалном омбудсману''.

Члан 2.

У свим одредбама одлуке, текст: ''Заштитник грађана'', се мења у текст:''Локални омбудсман'' у одговарајућем падежу.

Члан 3.

Скупштина ће изабрати Локалног омбудсмана у року до дванаест месеци од дана ступања на снагу ове одлуке.

Члан 4.

Ова одлука ступа на снагу осмог дана од дана објављивања у "Службеном листу општине Врњачка Бања".

О б р а з л о ж е њ е

**Правни основ за доношење** **ове одлуке** садржан је у чл.37. Закона о изменама и допунама Закона о локалној самоуправи (''Сл.гласник РС'', бр. 47/2018), којим је измењен чл.97.на начин да се речи: ''заштитник грађана'', замењују речима:''локални омбудсман'', као и чл.40.став 1. тачка 8. Статута општине Врњачка Бања (''Сл.лист општине Врњачка Бања'', бр. 12/19), којом тачком је предвиђено да Скупштина општине бира и разрешава локалног омбудсмана, а у чл.124. Статута општине Врњачка Бања предвиђено да се у Оп­шти­ни установљава локални омбудсман. Локални омбудсман независно и самостално штити права грађана од повреда учињених од стране Општинске управе као и установа, органа и организација који врше јавна овлашћења, а чији оснивач је Општина; контролише рад Општинске управе и штити право грађана на локалну самоуправу, ако је реч о повреди општих аката Општине.

**Разлог за доношење ове одлуке** је садржан у правном основу, одн.обавези усклађивања одлуке са изменама закона.

**Објашњење основних правних института**:

Чл.1. се односи на измену назива у наслову одлуке, тако да се уместо: ''Одлука о заштитнику грађана'', врши промена у назив: ''Одлука о локалном омбудсману''.

Чл.2. се на генерални начин врши измена у свим одредбама одлуке на начин из чл.1.ове одлуке, у одговарајућем падежу.

Чл.3. се предаже да ће се избор Локалног омбудсмана извршити у року до дванаест месеци од дана ступања на снагу ове одлуке.

**Ступање на снагу:** је осмог дана од дана објављивања у ’’Сл.листу општине Врњачка Бања’’ у складу са члан 196. ст.3. и 4.Устава Републике Србије ("Сл. гласник РС", бр. 98/2006)

Обрадила НАЧЕЛНИК

Гајшек Олгица, зам.секретара СО ОПШТИНСКЕ УПРАВЕ

Славиша Пауновић